IZAZISO NGE“ MVO.”!

Umzi wakowetu mawuyi qondisise kakuhle indlela yokuhlaulela ‘IMVO ZABANTSUNDU” ukuba intlaulo:— Erolelwa. Ikwata, xa ifike kwange nyangayokuqala 3s.

Erolelwa Ikwata, ifike emva kwenyangayokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

Ngo Mvulo (27 May) kubeko ingxoxo eshushu kunene kwinkundla ye Palamente e Kapa pezu komteto omtsha we Pasi. Lomteto ungeniswe ngu Mr. le Wet, Umpatiswa-Micimbi yabantsundu, ote ukuyichaza into ekujongwe kuyo yile: Ku­kuba bonke abantsundu babekwe kumgangato omnye malungana nokupata i Pasi. Abantu abangabandakanyiwe kulomteto ngama Lawu, nama Bhastile,nama Koboke.— Ute ukuhlala pantsi u Mr. De Wet, kwema u Mr. Douglass, ote lomteto mawuqetulwe uyakuhluta inkululoko kubantu abaninzi abamlulameleyo Umtan’ Omhle.—U Mr. Innes ute lomteto awufuneki nganto waye ulibhongo nje kodwa, awunguwo owobulungisa, unjalonje ungowembandezelo, njonge ekucapukiseni nasekucudiseni abantsundu ebekufanele ukuba sibabonise ukuba asingabo abagonyameli.—Amanye amanene atetileyo ngo Sir T. Upington, Messrs. Lord Q C., Hockly, Capt. Brabant, Messrs. Mackay, Hutton, namanye. Inqanyulelwe ngo 6 o’clock ingxoxo.

Ingxelo ezizeleyo zalomcimbi ziyakubonakala kweleveki ezayo.

Indlala nesifo esibhubhisayo ekutiwa yi kolera—ezonto zitwele amehlo kumahlulo otile we Madras. Kufa amawaka ngeveki egutywa yi kolera leyo.

Kumanene eli letu anikwe amagama odumo ngomhla we Nkosazana (24 May) kuhlokonyiswa elika Dr. Dale, no Mr. John Rebinson wase Natal, abenziwe i K-C.M.G., no Mr. C. F. Blaine wase Bhayi owenziwe i Knight. Lawo manene ke azakwaziwa ngamagama okuba ango Sir Langham Dale K.C.M.G., Sir John Robinson K.C.M.G., no Sir Charles Blaine.

Umkombe oyi “German Emperor’ ungqutywe ngeveki egqitileyo ngomnye pyi “Beresford,” kulwandle oluyi English Channel watshona. Batandatu ubatshone nawo.

U Mr. C. J. Dovey (Ugxabhagxabha) obekwi Ofisi yase Xesi, umiselwe ukuba yitoliki yemantyi apa e Qonce.

Kuko Umzulu ofe esipitipitini ebesiko ngase Johannesburg ngo 12 May, pakati kwama Zulu nabamnyama besangase mpumalunga.

Umfo otile ontsundu udliwe £2. ngokusuka enze ubumenemene Emabeni yase Qonce, ati ihabile yake iluhlobo olutile nge sample, kanti ukuhlala oku kwayo itolunye.

I Palamemte yase Transvaal imise umteto ukuba ama Bhulu angamahlwempu anganyanzelwa ukuba arafe,

Kuvakala ukuba u Bishop wase Rini uyakubuya e Ngilani ngo June nesitandatu mhlaimbi isibhozo sabafundisi abatsha, abayakwabelwa indawo ezinjenge Richmond, Dordrecht, Alexandria, Seymour, Peddie.

Inkosikazi ye Nkosi apa edumileyo yama Rilikwa u Mrs Adam Kok ubhubhele e Kokstad ugo 18 May, seleminyaka i 90.

Ngu Rev. F. J. Green Umhleli we *Nkanyiso* yase Natal.

E France kuko intokazi ete yakukhov’. ukurodomsha abantwana bayo abahlanu, yafunyanwa xa izama ukuzibulala ngesikele, izinqamla umqala; irazule umtambo ose ngqwinibeni.

Ngalomhla we Nkosazana wokugqibela (24 May) Umhlekazi ubekhumbuza ukuwugqiba umnyaka wake wamashumi asixenxe (70)

Ngu Mr. Miller isandla senkosi yase Swazini endaweni ka Hofi (Mr. Shepstone).

Lilo eli iyeza lika Mbendeni elipilise amashumi amatatu enkabi ku 32 abesifa:— Igxebeka elinye elikulu le McDougal’s Dip, negxebeka elikulu elinye letyuwa—ezogxebeka zipitikezwe ebhotileni enamanzi abandayo. Isezwe kwakona ngemini elandela. yo ukuba ayipilanga ngemini yokuqala.

U Sir Charles Mitchell ufike ngo mkombe oyi *Norkam Castle* ukuza kubambela u Sir Arthur Havelock oyi Ruluneli yase Natal.

Ipolisa lase Bechuanaland elingu Gilmore ligwa igwetyelwe ukuxhonywa ngokubulala elinye elingu Barry Bebesele.

Umhlekazi i Ruluneli nentsapo yake batik ile kwelase Ngilani, luti ucingo kufun’ukuti kuqiniseke ukuba wobuyela kwakweli okwexeshana elitile.

Idazini yamaqanda e Johannesburg ihamba kwi 7s

Isikolo sakwa Rulumeni sase Zwaartkop, Natal, sokufundisa Amazulu umsebenzi simi ngamlenzana mnye. Kuqala amanani ehle kwi 15 ema ku 10, suka kwakubon’ ukuba kuujalo abaleka ouke amakwenkwe.

Umpondo ka Siyoyo ute eyokuba emdeni wadutyulwa ngunyana ka Ekron wafa akufika ekaya. Ubusela buyanda emdeni.

E Tinara kubikwa ezokubhubha kuka Mr. John Dolley, obeyi Mayor yalomzi, kwano Mr. F. H. Brice B.A., obefudula engumongameli wesikolo sabamhlope sakona.

Imiti ye orange ingenelwe sisifo kwa Mankazana ngase Kobonqaba, ibola ingcambu, kuguquke ibala lamagqabi.

Ngo Mvulo (27 May) kuhle isihelegu e Pretoria. U Mr. W. Jonker, Umhleli wepepa eliyi Volksstem umdubule wafa umfazi wake, waza wazibulala ngokwake kwangalo pistoli. Ubusemnye unyaka betshatile, bebesebenosana.

Ngomso, 31 May, Imantyi u Mr. Dick uya kuba nentlanganiso nomzi wase Mgqwakwebe ka Mdingi ukumisa isibonda endaweni yomfi u Mr. Joseph William Dikweni.

Impi entsundu esebeuza e Qonce izigaule intlanganiso eniemelwa i Pasi kwa huluneli. Wobona umlesi kwakwimihlati yeli pepa lanamhla. Bekufanele ukuba kungasali namnye umfo ontsundu ongengomlungu. Nantso into yako!

Imvo Zabantsundu

NGOLWESI-NE, MAY 30, 1889.

IPASI ENGQONGQO.

UMTETO omtsha we Pasi sinawo pambi kwetu. Sibhekisa umbulelo womzi ontsundu kwi *Cape Argus,* ipepa lase Kapa, elite lakuqonda ukuba ingxoxo ye Pasi iyakungena ngo-Mvulo (27 May) layitshayelela kwango - Mgqibelo ngenteto ebukali yencaso, eyalata ukuba ukuba izimiselo zale Pasi bati mayimiselwe o Sir G. Sprigg, bezingalungela abantu abasentolongweni. Yenjenjalo i *Argus,* iwungcikiva nangamanye amazwi— ukuba umteto wobuntwana, obekungukunjulelwe ukuba ubungabekwayo ngamadoda acingayo pambi kwamanye. Incoma ubugadalala bawo, ize iqoshelise ngecebo lokuba inkundla ye Palamente iwuqetule. Tina asizanga siwuve umteto oxakeke njengalo.

Intloko zalomteto ukohlakeleyo zizo ezi:—

1. Wakuba umisiwe lomteto kuyakuba yinto engapandle komteto ukuba naupina umntu ontsundu abeko nakuyipina indawo pakati kwemida yale Koloni ngapandle kwe Pasi ebhalwe ngu mantyi. Ayakuti efunyenwe engenayo adliwe £1, okanye yinyanga engati ibe namanzi etyuwa entolongweni.
2. Inokuti imantyi kwi Pasi zokuhamba immisele ixesha ontsu­ndu ayakuti lidlule, abe sicenge kwizohlwayo esezixeliwe.
3. Abantu abanegunya ukubuza i Pasi kontsundu ngamanene eku­tiwa zi Justice of the Peace, ngamapolisa, zi Felkornet, amadindala, nasipina isimamhlaba; bete ababantu abaneliswa yi Pasi, okanye bamfumana engenayo ontsundu, okanye wala ukuyivelisa, banokuti basebembamba bemsa pambi komantyi, oyakumpata ngomteto.
4. Abantu abavelisa amaqaga ngomteto No 17, 1864, bakubuzwa i Pasi bakululekile.
5. Abaqeshwa bayakun ikwa olwabo uhlobo lwe Pasi.
6. Abaziwayo izimilo banokunikwa i Pasi eyakubanceda isituba sonyaka.
7. Aba bayakunikwa amaqaga bakuwacela:—Abafundisi, Ititshala, abapumelele imviwo zebandle lemfundo, i Kileriki, abemi imihlaba exabiso ili £10, abanenqwelo ne pulu, abafundiswe amashishini, abaminyaka mitatu besebenzela abelungu.
8. I Pasi zokuhamba zobuyiselwa kwaku mantyi owayezibhalile adliwe afakwe entanjeni xa engakwenzanga oko.
9. Efile umnini Pasi mayibuyiselwe kwakulowa wabeyi bhalile.
10. Unokunikwa entsha oyilahle ngemposiso.
11. Ohlute umntu i Pasi uyakudliwa i £10, okanye inyanga ezintatu.
12. Owenze ubumenemene bokufuna i Pasi uyakudliwa £5.
13. Ofumane wabamba umntu wodliwa £1, nendleko.
14. Lomteto ubhekiselele ku Mxhosa, Imfengu, Umtembu, Umsutu, Umzulu, Idamara, Ikorana, Umrolong, Nomtwa. Abantu abangapandle kwawo ngama Lawu, Amabhasitile, Namakoboka.

Lento ayinto yimbi kwezetu ingqondo ngapandle kobukoboka. Umzi ontsundu maulivakalise ilizwi lokuwuchasa. Makubetwe ingcingo yimizi yonke, yakuba ihlangene, zibhekiswe ku Sir Gordon nakubameli bayo, ibabongoze ukuba uroxiswe lomteto. Usaxoxwa. Lilo eli ixesha esingateta ngalo. Akusakupendulwa xa sewumiselwe.

Amanqaku.

U MR. T. Sambula wase Mgqwa­kwebe usitumele inteto engo “Mbuliso,” esiyifumana iyingxelo yentlanganiswaua eyayiko kwase Qonce apa. Isiko emcimbini woluhlobo, ukuba abalungiseleli banga ungahlokonyiswa emapepeni, kukusuke batumele itikiti kubapati beposa abanga ingabhengezwa kulo intlanganiso yabo, ukuze abapati bepepa batumele oyakuba ugamehlo abo. Oku akwenziwanga into eyalata ukuba bekungeko mnqweno ukuba lengxelo ibonakale kwelipepa. Kuko nenye into esingazi ukuba uyayiqonda lomhlobo w’etu. In­teto yake ikholise ngento okwazekayo ukuba zezinokupikiswa, beko nabangazipikisayo. Sibhekisa kuye ke ukuba aku lunge nga pezulu na ukuba ingxe­lo eyakuvusa izinja ezileleyo ngomntu ekunganqweneleke ngxolo ngaye, vaziwa ngabo babesentlanganisweni, kunokuyihlokomisa izengoko kube kuxhoxhwe isikuni somhlakoti; kudlulisele ukuba iyekwe ingxelo.

Kuko umtandazo obhalwayo ngabamhlope base Queenstown, Glen Grey, nase Dordrecht, ozakutunyelwa e Pala­mente, wokuba abantsundu bonke bafuduswe e Glen Grey. Umtandazo uti abantsundu baye bebekwe e Glen Grey okwexeshana kodwa — iminyaka elishumi; ngoku ipelile. Abantsundu balwile, abazipatanga ngesimilo, ngoku mabafuduselwe kwa Qumbu naku Tsolo uze umhlaba unikwe abamhlope. Abatandazi bati mabafuduswe kwangoku abantsundu e Glen Grey ukuze kupele iziroro, kuba beqinisekile ukuba aba­ntsundu nabamhlope abanaku h1a1a ndawonye ze kanti kuyakubako nto ilungayo.

Sikangele nje inkatazo iyawaqala. Sabe sisazi tina ukuba iyeza ukuze siwuhlabe ukuba kuuyulwe abahlobo betu esesibazi, ingengabo abazitshoyo, ukuya e Palamente.

Kwingxoxo ze Palamente ezikweli lanamhla, umzi ontsundu lwofumana indawana mayelana nomhlaba wase Kamastone, efuna ingqondo zamadoda. Sibhekiselele kumbuzo kaMr. Du Pulusi, nempendulo Yompatiswa - Mihlaba. Umzi ontsundu mauze uyilumkele into yokuba i erf ezirafu ilityala zingaweli ezandleni zama Bhulu zakuba zivulelwe wonke ongazitengayo. Umzi wase Hewu ngewudibana kwangoku uyindwebele lonto, kuba engene ama Bhulu pakati kwawo kukubhangazeka kwabantsundu.

INTLANGANIS0 ZASE HEALDTOWN.

Intlanganiso ezinkulu kunene ezazise Nxukwebe ngolwesi-Hlanu (24 May) lwegqitileyo, zahambiseka kakuhle ku­nene. Isizekabani sazo—kukuba umzi wase Healdtown uzama ukwaka indlu yomfundisi ontsundu. Ngokwesicelo se Komiti

zombini intlanganiso,

Eyasemini neyangokuhlwa zaye zonganyelwe ngu Mr. J. Tengo-Jabavu wase Qonce. Urole ngokuncomekayo umhlambi, xa kukhunjulwa ukuba umzi ufunyenwe yintlanganiso usekuxakekeni—ulahlekwe kunene yimpahla ngetuba lezi zifo ziwubhinqisileyo umzi ontsundu. Oqhele ezase Batenjini, nezelama Mfengu intlanganiso, akangencome kuba ubuninzi babantu bebonakala benikela ngentliziyo ezingangi zinganikela. Bangati ngabantu abeze entlanganisweni bengagqibanga ukuba’ banento abayakuyirola. Yiyo into esiyigxekileyo tina. Kwelangase Batenjini, iti indoda nokuba yinkazana, oko iseigqibe ukukunikela emsebenzini ngakumbi owe Nkosi. ikurole ngentliziyo echayitileyo—izidle, ongade uti kwelo nehlwempu lisisityebi. Owase Healdtown yena uyayincoma intlanganiso erolileyo kuba ivelise £25 pezu kwe £50 ebiselitenjisiwe.

intlanganiso ye ti.

Eyangokuhlwa ibe kulondlukazi inkulu yesikula. Ayabingangabantu pakati bevela nasema Bhofolo nakwimimandla yase Dikeni. Into ezisiwa pantsi kwempumlo zityiwe zada zasala, yaye intla­nganiso izaliswe ngumoya omhle, wobubele.

UNDILEKO.

Umongameli akabanga nakuzibamba ukuba angaluvakalisi uluvo lwake ngendawo yokundileka nesimilo sentlanganiso. Intsapo ebininzi kakulu ibonakalise into esibesingasaqhele kuyibona intobelo yemiyalelo. Yabeta lonto sa funa ukuti sibe netemba ngentsapo kuba ikolisile ngoku ukuswela intobeko iyezipete ngokwayo, engabeki bani Ibe yimbasa entle kunene ke leyo yalomsebenzi. Into eyenziwe yintlanganiso enkulu yangokuhlwa ibe ku £35. Ya nqanyulelwa xa kukona ungxamileyo umzi. Sinetemba lokuba eyona ngxelo izeleyo yalomsebenzi sobuye siyibhengeze.

U Rev. Stephen Adonis.—Lomfundisi wase Tshatshi kwelama Mpondomse, upumile ebufundisini ngokuracela isixhaso ekubonakele ukuba asanelele nokondla intsapo.

INGQUSHWA

[ngu m’biialeli wetu.]

25 May, 1889.

ILANGA.

Lisabalele ngokoko kweli, kunzima ke kuba abantu bebe sebe zinikele bonke ekulimeni ozi ngqolowa nozi habile nozi rasi — abase zikolweni namaqaba ngokufanayo; nakuba kumaqaba kuseko ayiyeka ibolele emasimini xa afumene amazimba awanele ukugqiba unyaka kuselwa amabele ka bungane.

ISIVUNO.

Abanye bazuzile abanye basonge izandla njengabase Nxaruni abatshatyalaliswa sipango. Indawo ezine ndyebo li Rura nase lunxwemeni lolwandle lonke pakati kwe Nxuba ne Xesi kude kube se Mazizini. Kuleyo mimandla ndiyikankanyileyo kuko isivuno esihle kunene salo mbona bati Yifasi ” owahlwayelwa emadizeni engqolowa.

IGUMGEDLE.

Ati amadoda amakulu imbangi yokuba atyafe amadolo kule ntlanganiso yo Manyano lwase Ngqushwa yasuka yaba Ligumgedle lo nantsi no nantsi, ati nabeke anomonde wokuyi landelandela, atyafiswa kusuke kuti kwakuhlanganwa kutetwe ubusuku bonke knsiswe, ngentwana ezincinane—akwabiko zixoxo zinobom ziwatsalayo. Kubi ke kuba ngoku ihlangeneyo i Palamente bekufuneka le ntlanganiso imane ukudibana ivisana indaba, itabate amanyatela kwakuvakala izinto ezitetwa e Bandla xa zibonakala ukuba ziya kuza ngobunzima nobukali pezu komzi ontsundu. Bekungafuneki kade ukuba apele

AMABALA ENQUBELO PAMBILI.

Kwagqibela ngo March ukubako i Concert ene Timiti ngeyaye nziwe ngu Mr. Mwahla, Emtati, eyabanelisayo ababeko. Ngobusuku be 24 May bekuxhanyulwa ebeye nziwe ngu Miss Mqanda e Boll (Tuwa). Nakuba izizwe zingabangako kakula, indlu yona izele kakulu. Yavuma kamnandi intsapo ye kwayile. Into esiyincomileyo kukuvimba kwabantu xa bekubekwa imali nezinto, kuba lomgcobo ubungowoku qweba imali yokutenga izitulo zesikula. Ibe ngu Mr. Kwababana yedwa orola ibokwe. Lento benzima kangaka ukulungiselela indlu yomsebenzi omkulu fanuba yilento yokuba nabo abakakwazi ukuzilungiselela

INDAWO ZOKUHLALA.

Abakokeli nabeshumayeli balapa basahlala ezindlwini ezingqukuva ngapandle kwabambalwa; asazi nokuba lonto ingaba lupawu lokuqubela pambili nokuba lolokubuyela emva kwemipefumlo yabo kusinina, mayibe lulo kuba into engapakati komntu ibonwa ngabanyo ngemisebenzi ayenza ngapandle. Akubonakali sizatu sokuba amagqoboka angabonakalisi kupuma kwawo entlalweni yase buqabeni ngokwaka izindlu esizi ngxande. Nababemane besitele ngokuti abana kwaka ndlu zexabiso emihlabeni engeyo yeziqu zabo abakuzimela ngandawo ngoku kuba u Rev. E. Gedye ne mantyi benze imizamo epumeleleyo ngomhlaba wase Ngqushwa ekaya (Durban), nase Mtati (Newtondale), wavuma u Rulumente ukuyikulula leyo mihlaba ukuba itatwe ngabanye abantu. Le mihlaba yacandwa kudala, eminye ayaze itatwe, eminye bafuduka abaniniyo yasala ilinywa ngabambi. Mininzi ke, kufunwa abantu bokuyingena. Imali yokuyitabata ayingapezulu kwe £2 10s. kunye ne tayitile, ufa kafa ke lonto. Yiyo nalento abavoti bebancikane kangaka akuko zintlalo. Amadoda abenamagqiza amnandi enkomo aza kude ahlwempuzeke kuba kungene

UTSHABA OLUKULU,

Umbendeni ngoku wenza into engazange ibonwe kweli lizwe, upikele ukubulala ukomokazi uziyekile inkabi. Abantwana abaqele amasi ungafika iziswana zibomvana kanti bahluti inkobe. Wanyanisa nowati

AKUKO KUFA KUHLE.

Ngomhla we 10 ku May lo, intokazi yomnye umzi Entloko yabonwa seyifile izixhomile emtini kumfula okufupi nekaya. Isizatu ezibulala ngaso asaziwa kuba asimntu ubeke axabane nabani; Into abenayo emzimbeni bulwelwe, sekunzima ukufikelela ezintlombeni, ute kutsha nje wabulawa lunyawo, yamkaleka okunye lonto. Uzixhome nge seyidukwe emnyama eyihlomele emtini ngentanjana yomzi.

Ngomhla wa 20 kwaku May lo intombazana ebisaka apo Entloko izimelela e Rura icande kwezo ndada zase Nxuba ukuya kungena kweze Gqira. Ite gaxa pezu kwesi dumbu somntu ibiqale yabona igaci nembuqe kulo ndlelana. Ipange ngokukangela entloko ukuba yinene ufile na yabona igazi lingumtombo ukupuma nge mpumlo nangomlomo, yabaleka yabuya. Uye kuhlatywa Engqushwa umkosi, yanduluka Imantyi namagosa ayo. Bafike singaseko eso sidumbu, indawo ebine gazi igalelwe umhlaba namagqabi, amatye anegazi equtyudiwe, nangoku lowo mntu akakafunyanwa apo afihlwe kona. Lo mandla ikwa ngulowa kwabulawelwa kuwo into enkulu kamfi u Booy Nginda engu Isaac, isahluko sesokuba kweyake imbuqe yokubulawa inyawo zezabantu abanxibe izihlangu, ekubeni kulo izinyawo ezize.

Ngolwesi Hlanu akutshona kwelanga kute xa kugqitywa imidlalo ye Lesisi yomhla wokuzalwa kwe Nkosazana, umfana osebenza kumaqakamba wawiswa lihambe kwelu kuni indlela ngentloko kwafikwa seludwamba. Utwelwe wasiwa kwa Gqira oteakuba emcofile umzimba wonke wati akuko temba lokupila kuba ngati tlungu lentamo lapukile. Akuko kufa kuhle, nobulewe sisisu nayintonina soloko ikukufa konke kuyafana.

ULWALUKO

Lise mandundu isiko lokwaluka kweli lase Ngqushwa nase zikolweni. Ngoku linga ukulingqumza abafundisi bade babakupa eziramenteni abanye abazali abantsapo ingene kwelo siko. Mna andivumelani kanjako nalo ndiluchase ngentliziyo yam yonke ulwaluko, kodwa lento yokukutshwa kwabazali ngenxa yentsapo andikolwa yayo Abapati betu basukela pezulu kwinto yokukupa. Andikolwa ukuba Umsindisi oko wayesese mhlabeni wayesuka lula kangaka ekukupeni, okanye wada wenza umzekeliso ati ukuwuqukumbela “ziyekeni zikule zo-mbini hlaze nincotule nengqolowa elungile. yo.” Yenye yezinto endingakolwayo ukuba yandisa ubulungisa le yokuvalelwa isula belingxamele, iya kwandisa ubumnyama, ngokukodwa kweli lizwe kuba

YI NGQUSHWA EMNYAMA.

Abantu bakude bati bakuva kusitiwa yi Ngqushwa Emnyama bangabi salindela nto ilungiloyo nenobom ingapuma apa, kanti ke akunjalo Ziko zona izinto ekutshiwo ngazo. Enye yezonto yibrandi. Intshinga yomzi ume Ngqushwa—udodana—lweyele ngelomkono eziselweni. Ukuze ube lidyentilimani elivana nentloko epambili yawo apa yiba ngumseli we ntlobo ntlobo zendywala zase mlungwiui. Ikaba lonke lipelela *Emqoncini.* Bona obu bumnyama busulela kuko msizi, hayi ngapezu komsizi wembiza ungqingqwa babo ngati buya pateka nangesandla wakubuvuva ngeminwa. Uti nokhulayo akufika exabisweni lobudodana ayele kona. Uti nofikayo nofumene uomsebenzi one wonga eyele kona. Noyinkosi weyele kona. Yinto ke leyo ebete izidenge ezingamaqaba azabi sayazi itnfundo ukuba owona msebenzi wayo yintonina. Taruni! kaba lase Ngqushwa. twize! umziweyela!!

IBALA LABADLALI.

U Meja Wharton uti ngako kodwa ukuba ukudlala kwabamhlope kulunge njengemhlaba abadlalela kuyo, kuya kubalungela.— Mna nditi ngako kodwa ukuba imihlaba yabantsundu ilunge njengokudlala kwabo kuya kuba lungela.

Ungafumana futi abantsundu bedlalela kumaxetuka namalinde. Into enganele kwenzakalisa mdlalo, kodwa ngokuba intlo­ko nemhambo zabadlali. Ndinomntu endimaziyo owalahlekelwa ngamazinyo e Bhayi ngenxa yomhlaba ombi.

Ibhayi laka latabata ibanga elihle ngokulungisa imihlaba ngo 85 no 86—kodwa ngoku bendikona ngale season ipelayo ndifike libuyele emva ngalondawo.

E Komani ndafumana amadodana akona ewusebenzile kakuhle umhlaba okwe pitch, noko wawungebanzi kakuhle kangangokuba i bowler enamaqhinga yayingayiposa ngapandle ukuze ibhola ibete eludinini ijikele ezintongeni.

E Qonce akuko nkatalo kakulu Fan’ ukuba kungenxa yokuba kuko i “Victoria Grounds,” enokufunyanwa nangubanina oyibhatalelayo kwi Council.

Irini lona selisuke lati ukwenza isono ngalendawo ebholeni lanyula ukudlala peza kwe “Ntaba Yezono” kwa uti zitshil emalandalahla. Ingxelo ze matsh ebidlalwa kona ngo 20 ku April, pakati kwe “Tiyopiya” yase Bhayi ne “Accidental,”—-Awu ! neligama lihlala kakubi—yase Rini, iti omnye wemka eyingxwelera ngokubetwa yibhola pantsi kweliso. Liyacelwa i Rini ukuba lahlakane ne Ntaba Yezono, kukangelwe indawo engenasono (of course ekufupi ekaya).

Kwalo ngxelo incoma ubuninzi bati boneli kuba yayi kwayi picnic yase Wesile. Amanenekazi aqaqamba ngokuhomba kakuhle; wanga ungafika nase makaya awo kunjalo.

Ububele buyanconywa e Rini likaba le “Tiyopiya.” Benzelwa i Tea ehonjiswe bubuko bama nenekazi. Kwenziwa inteto ngamanene amacala omabini.

Yivani, nipaule, netyise ze nibhonxise nina zindawo zisaqala ukungena emdlalweni webhula. Andifuni kunibiza ngamagama Amacala adlalanayo makenjenjalo ngokubekana ngobuntu, nangobubele, ingabi bubu mpi.

Kanjalo makufundwe imiteto. Ndimangalisiwe kukuba kubeko abantu abati badlala ibhola kanti abazazi ezindawo ndiza kuzipaula.

Kwa kutoswa icala eloyisileyo ngeqashiso linokunyula into eliyitandayo ekungeneni nase kunga ngenini.

Ngase bholeni, ilelo linokusebenzisa eyalo ibhola entsha. Asinto ikoyo ukuba i match idlalwe ngebhola eke yaqaqeka yaza yajikelezwa ngomdandasholo womtungo.

Nge watch yosuku olunye xa egqityiwe amangeno okuqala ngamacala omabini nokuba elinye lingene okwesibini laza lapela ixesha kuya kwahlula amangeno okuqala. Kodwa ukuba kungene icala elinye lapela ixesha, mhlaumbi bengapumanga bonke nabelo cala okanye lapela ixesha lingene nelinye icala bengapumanga bonke, iya kuba yi drawn game (engagqitywanga).

“Accidental” 1st and 2nd Innings :— Zuma c and h Makwena 0, run out 4 ; Wil­liams b b Makwena 2, b Ross 13; Mzini b Ross 0, b do 0; Peters b Makwena 4, b Christian 0; Mahlango b Makwena 1, run out 1; Lutu run out 3, b Roos 4; Mtyoba b Ross 4, o Pezisa b Christian 5 ; Danga o and b Makwena 0, wilfully struck ball 18 ; Mapikela b Ross 1, b do 0 ; Nzungu not out 0, do 0 ; John b Ross 0, b Christian 0. Ex­tras 9, 11. Totals 24 56.

\* • •

“ Ethiopian ” Mzamo b Lutu Oc and b Mahlango 7 ; Sout b Mahlango Oc and I b do 0; Matakane b do 7 ; Tshona run

I out 9, bLutu5; Christian b Lutu 0, run ! out 7; Makwena b do 0, not out 3 ; Roos do 2, —— ; Pezisa c Danga 7, ; Hlati

1 c Mapikela 0, c John 2; Lwana c Mahlango 0, ; Ngeni not; out 0; not out 8 ;

Extras 20, 7. Totals 45, 39 for 5 wickets, yaba i “ Accidental ” ifamene i accident nge 5 wickets and 4 runs. Ndipantse ukuti tsbotsho kuba nezi extras zingaka ndiyakolwa zibangwe ngumhlaba ombi ku fast bowling ka Lutu no Mahlango.

Ifikile ingxelo ye match ye Nxaruni ne Champions eya kunurena kubala elizayo ngenxa yobude. Kambe ngowase Nxaruni owati i Champions zoyikile. Azi utinina lowo namhla.